钦定古今图书集成/明伦汇编/氏族典/第369卷 > 《廖用贤尚友录》 > 蓝近任
## 钦定古今图书集成/明伦汇编/氏族典/第369卷 > 《廖用贤尚友录》 > 蓝近任

按《曹县志》：“近任，字仲逊，号仁举，三丘人。己未成进士。
观夏卿政，授严部。光宗即位，发帑金二十七万往饷
甘固军例差版曹大夫。往时因途梗，人人规避，执政
者询及近任即毅然受命，无难色。竣役还，熹庙以为
能。辛酉，司雁代储，绝请谒，清盐法，请军需捐赎锾，偿
逋赋。台上其事，赐敕褒嘉。既司白粮，庾廉正有方，颂”
声载道。魏珰侄良卿慕其名，将邀饮，且曰：“蓝公与我，
薇垣可得也。”近任严拒之，遂以为临洮守。居洮三年，
陞肃州兵备副使，以内艰归，哀戚过当而卒。卒之日，
以酒泉边功，晋爵亚中大夫，赐白镪。